Virallinen lehti nro C 126 , 22/05/1995 s. 0013



A4-0086/95 Neuvoston muutokset parlamentin tekemiin tarkistuksiin, jotka koskevat esitystä korjaavaksi ja täydentäväksi lisätalousarvioksi nro 1/95, Pääluokka III - Komissio (C4-0138/95) Euroopan parlamentti, joka - ottaa huomioon Euroopan unionista tehdyn sopimuksen, - ottaa huomioon 29. lokakuuta 1993 tehdyn toimielinten välisen sopimuksen, joka on tehty talousarviomenettelyn parantamisesta ja talousarviota koskevasta kurinalaisuudesta (( EYVL C 331, 7.12.93, s. 1 )), - ottaa huomioon 27. lokakuuta 1994 ((EYVL C 323, 21.11.94, s. 125)) ja 15. joulukuuta 1994 ((EYVL C 18, 23.1.95, s. 145)) antamansa päätöslauselmat, joka koskevat Euroopan yhteisöjen yleistä talousarvioesitystä varainhoitovuodelle 1995, - ottaa huomioon korjaavaan ja täydentävään lisätalousarvioesitykseen nro 1/95 ensimmäisessä käsittelyssä 6. huhtikuuta 1995 ((Kyseisen istunnon pöytäkirjan liitteenä)) hyväksytyt tarkistukset ja muutosehdotukset, - ottaa huomioon korjaavan ja täydentävän lisätalousarvioesityksen nro 1/95 sellaisena kuin se esitettiin neuvoston 10. huhtikuuta 1995 pitämän toisen käsittelyn jälkeen (C4-0138/95), - ottaa huomioon budjettivaliokunnan mietinnön (A4-0086/95), A. katsoo, että neuvosto on erityisiä perusteluja antamatta hylännyt useita tarkistuksia, jotka parlamentti antoi käsiteltäväksi ensimmäisessä käsittelyssä, B. katsoo, että komission ehdottamassa alustavassa esityksessä korjaavaksi ja täydentäväksi lisätalousarvioksi nro 1/95 ei ole asetettu kyseenalaiseksi menojen luokittelua koskevaa Euroopan parlamentin kantaa, C. katsoo, että korjaavassa ja täydentävässä lisätalousarvioesityksessä nro 1/95 siirretään 15. joulukuuta 1994 vahvistettuun talousarvioon jo otettuja määrärahoja toiminnallisiin kohtiin Euroopan unioniin kuuluvien uusien maiden täydellisen yhdentymisen mahdollistamiseksi ja toteaa, että muiden kuin pakollisten menojen lisääntymisen enimmäistaso on alentunut suhteessa maksusitoumusmäärärahoihin ja maksumäärärahoihin, joista äänestettiin 15. joulukuuta 1994, 1. Korostaa, että ensimmäisessä käsittelyssä parlamentti oli noudattanut Euroopan unionista tehdyn sopimuksen, varainhoitoasetuksen ja rahoitusnäkymien 13. joulukuuta 1994 tarkistettuja ja hyväksyttyjä määräyksiä sellaisessa kiinteän yhteistyön hengessä, jota budjettivallan käyttäjän kaksi osapuolta edellyttävät; 2. Huomauttaa, että talousarvioesityksen tarkistuksia koskevan äänestyksen jälkeen marginaalit, jotka liittyvät 29. lokakuuta 1993 tehdyn toimielinten välisen sopimuksen 19 kohdan mukaisten eri otsakkeiden enimmäismääriin, ovat seuraavat: otsake 1: 1047 miljoonaa ecua, otsake 2: 0 ecua, otsake 3: 5,1 miljoonaa ecua, otsake 4: 22,4 miljoonaa ecua, otsake 5: 22,7 miljoonaa ecua; 3. On pahoillaan siitä, että neuvosto on alaluokan B1 osalta poikennut ehdotuksista, jotka komissio on antanut korjaavassa ja täydentävässä lisätalousarvioesityksessä, ja on kieltäytynyt aloittamasta parlamentin pyytämää ad hoc -menettelyä, rikkoen näin ollen 29. lokakuuta 1993 tehtyä toimielinten välistä sopimusta vastaan; katsoo, että nämä kolme neuvoston tekemää «muutosta» vaikuttavat oikeuskäsittelyyn, jonka neuvosto on aloittanut Euroopan parlamenttia vastaan 21. helmikuuta 1995, ja haittaavat siten tuomioistuimen työskentelyä; 4. Hyväksyy näissä olosuhteissa, että toisessa käsittelyssä säilytetään korjaavaksi ja täydentäväksi lisätalousarvioksi annetun alustavan esityksen palauttavat tarkistukset, jotka neuvosto katsoi «muutoksiksi»; muiden alaluokan B1 kohtien yhteydessä hyväksyy komission arviot ja katsoo, että näiden määrien hyväksyminen ei mitenkään muuta parlamentin esittämää luokittelua koskevaa kantaa, joka hyväksyttiin joulukuun 1994 äänestyksessä; 5. Hyväksyy sen, että toisessa käsittelyssä käsitellään uudelleen kaikki muut tarkistukset, jotka neuvosto on hylännyt, paitsi ensimmäisessä käsittelyssä kohtaan B7-5202 tehty tarkistus, jonka osalta neuvoston esitys voidaan hyväksyä; 6. Ilmaisee tyytyväisyytensä siihen, että neuvosto on hyväksynyt kaikki rahoitusnäkymien otsaketta 5 koskevat tarkistukset; 7. Kehottaa puhemiestään välittämään nämä talousarviota koskevat päätökset komissiolle ja neuvostolle.